唐寬 (嘉靖進士)

唐寬（），字栗夫，號鵲山，又號蒙山，山西太原府平定州人，軍籍，明朝政治人物。

 生平 
嘉靖四年（1525年）乙酉科山西鄉試第五十五名舉人，嘉靖十一年（1532年）中式壬辰科會試第一百四十八名，三甲第一百三十二名進士。戶部觀政，授永平府推官，三年考績，十三年升刑部主事，歷升員外郎、郎中，恤刑陕西，二十一年（1542年）出為懷慶府知府，二十六年升陝西按察司肅州兵備副使，二十七年升陝西行太僕寺卿，丁繼母憂，服闋，補甘肅行太僕寺卿。三十二年入賀京師，便道歸鄉，未赴任，丁父憂。服闋，補陝西苑馬寺卿，三十七年升四川布政使司右參政，不久升四川按察使，三十九年升山東右布政使，四十年七月进左布政使，四十一年（1562年）入覲，七月升太僕寺卿，四十二年五月升應天府府尹，九月被給事中何煃弹劾昏庸不称职，被令致仕。越二年卒《分省人物考》：唐寬，字栗夫，號蒙山，平定州人。嘉靖乙酉領鄉薦，明年春下第，篤志問學不休。壬辰登進士，筮仕永平府節推，眀慎用刑，凡所推鞫，無不得情者。三載考績，陞刑部主事，歷員外、郎中，奏敕恤刑陜西，平反甚衆。壬寅，陞懷慶知府。會民疲甚，寬薄悦省刑，鋤弁夫子寺。鄭府官校倚勢凌虐平民，每執而杖之。又有鄉官掘城土造屋，罪其家人，褫其車牛，百姓稱快。因被毁於憲司，稔知廉節，竟莫之信也，且以造毁之人語之。後與毁者遇諸席，絶口不言，禮貌如初，其人深自慚愧。爲政三年，百姓富庶，教化大行。丁未陞肅州兵備副使。肅近玉關，番漢相雜，素稱難治。寬爲政不剛不柔，撫綏有方，夷方畏服，不敢爲暴。有獻遠物者，卽卻絶之，由是遠人益畏，邊圉寧謐。時有無礙紙價千金，例官取入橐，寬毫髮不取。有勸之者，艴然日：若教我爲不義耶？遂以贍公用。戊申，陞陜西行太僕寺卿。丁繼母憂，服闋，補甘肅行太僕寺卿。癸丑，入賀聖節歸，未抵任，丁父憂。服闋，補陜西苑馬寺卿。戊午，陞四川右參政，尋陞四川按察使。發奸摘伏，剖決如流，吏畏民懷，咸稱神明。庚申，陞山東右布政，明年轉左。先任者率任庫吏，刁索納户，寬知其弊，親爲閱視納户，大省浪費。時撫院嚴治窩盜者，建及士夫，一方騷動，每爲勸解，中外德之。壬戌入覲，陞太僕寺卿。未幾，忽起蓴鱸之興，語人日：吾精力漸衰，虎糜廪祿，恐負朝廷，盍退處山林，以終餘年乎？遂上疏乞歸，上不允辭。陞應天府尹，不欲往。因憶幼年曾夢至南京，乃強爲一行，至見南京景物，宛如夢中，嘆曰：吾夢旣應，終於此矣。遂於是年歸，越二年卒。。

 家族 
曾祖唐謙；祖父唐茂；父唐廷琰。母荊氏；繼母王氏。具慶下。兄唐寵，弟唐宷。子唐堯咨。《嘉靖十一年壬辰科進士履曆便覽》：軍籍，治《書經》，年三十四歲中式嘉靖十一年壬辰科第三甲第一百三十二名進士。十二月二十九日生，行二，曾祖唐謙；祖唐茂；父唐廷琰；母荊氏；繼母王氏。具慶下。妻黃氏，兄寵，弟宷，子堯咨。由國子生中式山西鄉試第五十五名舉人，會試中式第一百四十八名。觀戶部政，授刑部主事，陞員外、郎中、懷慶知府、陝西副使、行太僕卿、苑馬寺卿、四川參政、按察使、山東左布政、太僕卿、應天府尹。

 参考资料 

Category:嘉靖四年乙酉科山西鄉試舉人
K
Category:平定縣人
Category:軍籍進士
Category:明朝戶部觀政
Category:明朝刑部主事
Category:明朝刑部員外郎
Category:明朝刑部郎中
Category:明朝懷慶府知府
Category:明朝陝西按察司副使
Category:明朝陝西行太僕寺卿
Category:明朝陝西苑馬寺卿
Category:明朝四川布政使司參政
Category:明朝四川按察使
Category:明朝山東左布政使
Category:明朝太僕寺卿
Category:明朝應天府府尹
Category:明朝永平府推官